Tvarkos aprašas pakeistas miesto Tarybos 2015-04-02 sprendimu Nr. [T-155](http://dokumentai.kaunas.lt/dokumentai/taryba/sprendimai/2015/t157155.docx)

PATVIRTINTA

Kauno miesto savivaldybės tarybos

2014 m. spalio 16 d.

sprendimu Nr. [T-461](http://dokumentai.kaunas.lt/dokumentai/taryba/sprendimai/2014/t147461e.docx)

**MOKESČIO UŽ FORMALŲJĮ ŠVIETIMĄ PAPILDANTĮ IR NEFORMALŲJĮ VAIKŲ BEI SUAUGUSIŲJŲ ŠVIETIMĄ KAUNO MIESTO SAVIVALDYBĖS NEFORMALIOJO VAIKŲ ŠVIETIMO ĮSTAIGOSE MOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už formalųjį švietimą papildantį ir neformalųjį vaikų bei suaugusiųjų švietimą Kauno miesto savivaldybės neformaliojo vaikų švietimo įstaigose mokėjimo tvarkos aprašas (toliau – aprašas) reglamentuoja mokesčio už formalųjį švietimą papildantį ir neformalųjį vaikų ir suaugusiųjų švietimą (toliau – mokestis) Kauno miesto savivaldybės neformaliojo vaikų švietimo įstaigose (toliau – įstaiga) mokėjimo tvarką.

2. Mokestį nustato Kauno miesto savivaldybės taryba.

**II SKYRIUS**

**MOKESČIO MOKĖJIMO TVARKA**

3. Mokestis skaičiuojamas už einamąjį mėnesį.

4. Mokestis mokamas kiekvieną mėnesį ir turi būti sumokėtas iki einamojo mėnesio 25 dienos.

5. Mokestis mokamas į mokyklų specialiųjų lėšų sąskaitą pervedimu.

**III SKYRIUS**

**ATLEIDIMAS NUO MOKESČIO IR JO SUMAŽINIMAS**

6. Nuo mokesčio atleidžiami:

6.1. neįgalūs mokiniai (pateikus neįgalumą patvirtinančius dokumentus);

~~6.2. nepasiturinčių šeimų, gaunančių socialinę pašalpą, vaikai (pateikus pažymas apie gaunamą socialinę pašalpą~~);

6.2. nepasiturinčių šeimų, gaunančių socialinę paramą, vaikai (pateikus pažymas apie gaunamą socialinę paramą);

6.3. vaikų globos namų auklėtiniai (pateikus globos namų auklėtinių statusą patvirtinančius dokumentus);

6.4. daugiavaikių šeimų vaikai, jei Kauno miesto savivaldybės neformaliojo vaikų švietimo įstaigas lanko 3 ir daugiau vienos šeimos vaikų;

6.5. muzikos mokyklų išplėstinio muzikinio ugdymo programos mokiniai, dalyvaujantys tik mokyklų kolektyvų veikloje.

7. Muzikos mokyklų ir VšĮ „Vyturio“ katalikiškos vidurinės mokyklos Muzikos skyriaus mokiniai, grojantys kitų įstaigų liaudies instrumentų orkestruose (ansambliuose) ir kapelose, mokestį moka tik už mokslą muzikos mokykloje.

8. Mokestis mažinamas 50 proc., jei vaikas nelankė įstaigos 2 savaites, išskyrus žiemos atostogas ir pateikė gydytojo pažymą (jos kopiją) arba argumentuotą tėvų (globėjų) prašymą.

9. Mokestis mažinamas 50 proc. einamojo pusmečio laikotarpiui 13 metų ir vyresniems mokiniams, jei jie praėjusįjį pusmetį tapo tarptautinių konkursų I vietos laureatu.

10. Tėvai (globėjai), kuriems gali būti taikomos Aprašo 6 punkte nustatytos lengvatos, kiekvienais mokslo metais iki pirmojo mėnesio 10 d. arba pasikeitus finansinei šeimos padėčiai iki einamojo mėnesio 10 d. įstaigos vadovui pateikia atitinkamus dokumentus:

10.1. prašymą;

10.2. pažymą apie socialinę pašalpą;

10.3. neįgalumą patvirtinančius dokumentus;

10.4. dokumentus, patvirtinančius globos namų auklėtinio statusą;

10.5 dokumentus, patvirtinančius kokias neformaliojo vaikų švietimo įstaigas lanko daugiavaikių šeimų vaikai. Vienam iš daugiavaikės šeimos vaikų nutraukus mokymo sutartį su viena iš neformaliojo vaikų šveitimo įstaigų, tėvai (globėjai) apie tai privalo nedelsiant informuoti visų neformaliojo vaikų švietimo, įstaigų, kurias lanko kiti daugiavaikės šeimos vaikai, vadovus.

11. Nuo mokesčio mokėjimo atleidžiama:

11.1. jei vaikas nelankė įstaigos visą einamąjį mėnesį ir pateikė gydytojo pažymą (jos kopiją) arba argumentuotą tėvų (globėjų) prašymą;

11.2. mokinių vasaros atostogų metu;

11.3. jei vieną mėnesį ar daugiau formalųjį švietimą papildanti, ar neformaliojo švietimo programa nevykdoma dėl įstaigoje susidariusių objektyvių priežasčių.

12. Jei mokinio tėvai (globėjai) laiku nepateikia reikiamų dokumentų, mokestis skaičiuojamas bendrąja tvarka.

13. Pateikus dokumentus pavėluotai, mokestis už praėjusį laiką neperskaičiuojamas, išskyrus atvejus, kai socialinė pašalpa yra paskirta už praėjusį laikotarpį.

14. Atleidimas nuo mokesčio įforminamas įstaigos vadovo įsakymu.

15. Atleidimas nuo mokesčio ar jo sumažinimas netaikomas suaugusiųjų formalųjį švietimą papildančioms ir neformaliojo švietimo programoms.

**IV SKYRIUS**

**BAIGIAMOSIOS NUOSTATOS**

16. Jeigu mokestis nesumokamas ilgiau kaip 1 mėnesį, įstaigos vadovas, informavęs tėvus (globėjus) ar neformaliojo švietimo programą lankantį suaugusį asmenį, turi teisę nutraukti mokymo sutartis.

17. Tėvai (globėjai) ar švietimo programą lankantys suaugę asmenys atsako už pateikiamų dokumentų teisingumą.

18. Mokesčio skolos iš tėvų (globėjų) ar švietimo programą lankančių suaugusiųjų asmenų išieškomos Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_